title: Az Európai Parlament és a Tanács 456/2005/EK határozata (2005. március 9.) a digitális tartalmat Európán belül hozzáférhetőbbé, felhasználhatóbbá és hasznosíthatóbbá tevő, többéves közösségi program létrehozásáról  (EGT vonatkozású szöveg)

text:
               24.3.2005

               HU

               Az Európai Unió Hivatalos Lapja

               L 79/1

      AZ EURÓPAI PARLAMENT ÉS A TANÁCS 456/2005/EK HATÁROZATA

   (2005. március 9.)
   a digitális tartalmat Európán belül hozzáférhetőbbé, felhasználhatóbbá és hasznosíthatóbbá tevő, többéves közösségi program létrehozásáról
   (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 157. cikke (3) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak megfelelően (2),
   mivel:

               (1)

               Az információs társadalom fejlődése és a széles sáv megjelenése az Európai Unió valamennyi polgárának életére befolyással lesz, többek között a tudáshoz való hozzáférés előmozdításán és a tudás megszerzésének új módszerein keresztül, így növelve a keresletet az új tartalom, alkalmazások és szolgáltatások iránt.

               (2)

               Az internethasználat a Közösségben továbbra is jelentős mértékben növekszik. Az internet által kínált lehetőségeket ki kell aknázni annak érdekében, hogy minden egyén és szervezet számára lehetővé váljék az információ és a tudás megosztásának társadalmi és gazdasági hasznából való részesedés. Európa mára elérte azt a fejlettségi szintet, hogy a digitális tartalomban rejlő lehetőségek kiaknázhatóvá váljanak.

               (3)

               A 2000. március 23-24-i lisszaboni Európai Tanács a következtetéseiben hangsúlyozta, hogy az új áruk és szolgáltatások által ösztönzött, tudásalapú digitális társadalomra való áttérés hatékony tényezővé válik a növekedésben, a versenyképességben és a munkahelyteremtésben. Ez alkalommal a tartalomiparágnak a hozzáadottérték-teremtésben és az európai kulturális sokszínűség hasznosításában és összekapcsolásában betöltött szerepe külön elismerést nyert.

               (4)

               A Lisszaboni Stratégiát továbbfejlesztő e-Europe 2005 cselekvési terv a biztonságos szolgáltatások, alkalmazások és tartalom szélessávú hálózatokon történő megjelenésének ösztönzésére szolgáló cselekvésre hív fel, így teremtve kedvező környezetet a magánberuházásokhoz, az új munkahelyek létrehozásához, a termelékenység javításához, a közszolgáltatások modernizálásához, valamint így kínálva lehetőséget mindenki számára a globális információs társadalomban való részvételre.

               (5)

               Európában egy széles közösség körében egyre nyilvánvalóbban növekszik a kereslet a kiegyensúlyozott hozzáférési és felhasználási jogokkal járó minőségi digitális tartalom iránt, amelybe beletartoznak a civil társadalom tagjai, a diákok, a kutatók, a kis- és középvállalkozások és egyéb szakmai felhasználók, valamint a különleges szükségletekkel rendelkezők, akik bővíteni kívánják ismereteiket és az „újrafelhasználók”, akik szolgáltatások megteremtése érdekében kívánják hasznosítani a digitálistartalom-forrásokat.

               (6)

               A digitális tartalom terén érdekelt felek a tartalomszolgáltatók (ideértve a digitális tartalmat létrehozó, gyűjtő vagy az oltalommal rendelkező köz- és magánszervezeteket és intézményeket is) és a tartalomfelhasználók (ideértve azokat a végfelhasználó szervezeteket és vállalkozásokat, amelyek a digitális tartalmat újra felhasználják és/vagy ahhoz értéket adnak hozzá). Különleges figyelmet kell fordítani a kis- és középvállalkozások bevonására.

               (7)

               A Tanács 2001/48/EK rendeletével (3) elfogadott e-tartalom (eContent) program (2001-2004) előtérbe helyezte az európai digitális tartalom interneten történő fejlesztését és felhasználását, valamint az európai weboldalak nyelvi sokszínűségét az információs társadalomban. Az e-tartalom program félidős értékeléséről szóló, 2003. október 10-i bizottsági közlemény megerősíti a cselekvés fontosságát ezen a területen.

               (8)

               A technológiai haladás lehetőséget biztosít a tartalomhoz való értékhozzáadásra integrált tudás formájában, továbbá a szolgáltatások szintjén az interoperabilitás javítására, amely a digitális tartalomhoz történő hozzáférés, annak felhasználása és terjesztése tekintetében alapvető jelentőségű. Ez különösen fontos az e program által megcélzandó, közérdekű területeken.

               (9)

               A szilárd üzleti modellek támogatása erősíti az e program keretében kezdeményezett projektek folytonosságát, és ezzel fejleszti a digitális tartalom további felhasználásán alapuló szolgáltatások magasabb gazdasági megtérüléséhez szükséges feltételeket.

               (10)

               A digitális tartalom által az információs társadalomban támasztott kihívások kezelésére jogalkotási keretet alakítottak ki (4)
                   (5)
                   (6).

               (11)

               A tagállamok eltérő gyakorlata továbbra is technikai akadályokat okoz, amelyek a Közösségen belül gátat szabnak a közszolgálati információkhoz történő széles körű hozzáférésnek, az információk felhasználásának, újrafelhasználásának, valamint hasznosításának.

               (12)

               Amennyiben a digitális tartalom személyes adatot érint, akkor meg kell felelnie a 95/46/EK (7) és a 2002/58/EK (8) irányelvnek, a felhasznált technológiáknak a magánélet tiszteletben tartására alkalmasnak és — amennyiben lehetséges — a magánélet védelmét erősítőnek kell lenniük.

               (13)

               Az információk tartalmával kapcsolatos közösségi cselekvéseknek elő kell mozdítaniuk a Közösség nyelvi és kulturális sokszínűségét.

               (14)

               Ennek a határozatnak a végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (9) összhangban kell elfogadni.

               (15)

               A Bizottságnak biztosítania kell a program — különösen az oktatáshoz és a kultúrához, valamint az Európai Interoperabilitási Keretrendszerhez kapcsolódó — közösségi kezdeményezésekkel és programokkal való összhangját és ezek egymást kiegészítő jellegét.

               (16)

               Ez a határozat a program teljes időtartamára megállapítja azt a pénzügyi keretet, amely az éves költségvetési eljárás során a költségvetési fegyelemről és a költségvetési eljárás javításáról szóló, az Európai Parlament, a Tanács és a Bizottság között 1999. május 6-án létrejött intézményközi megállapodás (10) 33. pontja szerint a költségvetési hatóság számára elsődleges hivatkozási alapul szolgál.

               (17)

               Mivel a tervezett intézkedések céljait — nevezetesen a digitális tartalom hozzáférhetőbbé, felhasználhatóbbá és hasznosíthatóbbá tételét Európában — a tagállamok a szóban forgó területek transznacionális jellege miatt nem tudják kielégítően megvalósítani, és az intézkedések európai alkalmazási köre és hatása miatt azok közösségi szinten jobban megvalósíthatók, a Szerződés 5. cikkében meghatározott szubszidiaritás elvének megfelelően a Közösség intézkedéseket fogadhat el. A fenti cikkben meghatározott arányosság elvének megfelelően ez a határozat nem haladja meg a célok eléréséhez feltétlenül szükséges mértéket,

         A KÖVETKEZŐKÉPPEN HATÁROZOTT:

      1. cikk

      A program célja

   (1)   Ez a határozat a 2005—2008-ig terjedő időszakra egy olyan közösségi programot hoz létre, amelynek a célja a digitális tartalom hozzáférhetőbbé, felhasználhatóbbá és hasznosíthatóbbá tétele a Közösségen belül, megkönnyítve közösségi szinten a közérdekű információk létrehozását és terjesztését.
   A program neve: „e-tartalom-plusz” („eContentplus”, a továbbiakban: a program).
   (2)   A program általános céljainak eléréséhez a következő cselekvési irányvonalat kell követni:

               a)

               a digitális tartalomhoz való hozzáférésnek, a digitális tartalom felhasználásának és hasznosításának megkönnyítése közösségi szinten,

               b)

               a digitális tartalmat illetően a minőség javításának elősegítése és a legjobb gyakorlat erősítése a tartalomszolgáltatók és -felhasználók, valamint az ágazatok közötti viszonylatban,

               c)

               a digitális tartalom területén érdekelt felek közötti együttműködés és a tudatosság megerősítése.

         A cselekvési irányvonal keretében végrehajtandó tevékenységek I. mellékletben felsorolt célterületei: a közszolgálati információk, a területi adatok és az oktatási, kulturális és tudományos tartalom. A programot a II. melléklettel összhangban kell végrehajtani.

      2. cikk

      Részvétel

   (1)   A program részvételre nyitva áll a tagállamokban letelepedett jogi személyek számára. A részvétel nyitva áll a tagjelölt országokban letelepedett jogi személyek számára is, a tagjelölt országokkal fennálló vagy megkötendő egyezményekkel összhangban.
   (2)   A program az EGT-megállapodás rendelkezéseivel összhangban nyitva állhat az EGT-megállapodásban részes EFTA államokban letelepedett jogi személyek részére is.
   (3)   A Közösségnek a program keretében nyújtandó pénzügyi támogatása nélkül a program nyitva állhat harmadik országokban letelepedett jogi személyek, valamint nemzetközi szervezetek részére is, amennyiben azok részvétele ténylegesen hozzájárul a program végrehajtásához. Az ilyen részvétel engedélyezéséről hozott határozatot a 4. cikk (2) bekezdésében említett eljárással összhangban kell elfogadni.

      3. cikk

      A Bizottság hatásköre

   (1)   A Bizottság felel a program végrehajtásáért.
   (2)   A Bizottság e határozat alapján munkaprogramot dolgoz ki.
   (3)   A program végrehajtása során a Bizottság a tagállamokkal szoros együttműködésben biztosítja az általános összhangot és az egyéb vonatkozó közösségi politikákkal, programokkal és cselekvésekkel való kiegészítő jelleget, amelyek hatással vannak az európai digitális tartalom fejlődésére és használatára, valamint a nyelvi sokszínűség támogatására az információs társadalomban, így különösen a közösségi kutatási és technológai fejlesztési programok, az IDA, az e-ten (eTEN), az e-integráció (eInclusion), az e-tanulás (eLearning), a MODINIS és a Biztonságosabb internet (Safer Internet) programokat.
   (4)   Az alábbiak alkalmazásában a Bizottság a 4. cikk (2) bekezdésében meghatározott eljárással összhangban jár el:

               a)

               a munkaprogram elfogadása és módosítása;

               b)

               az ajánlattételi felhívások követelményeinek és tartalmának meghatározása az 1. cikkben megállapított célkitűzésekkel összhangban;

               c)

               a közösségi finanszírozásra irányuló ajánlattételi felhívások alapján ajánlott projektek értékelése, amennyiben a közösségi hozzájárulás becsült összege eléri vagy meghaladja az 1 millió EUR-t;

               d)

               a II. mellékletben megállapított szabályoktól való bármely eltérés esetén.

         (5)   A Bizottság tájékoztatja a 4. cikkben említett bizottságot a program végrehajtásának előrehaladásáról.

      4. cikk

      A bizottság

   (1)   A Bizottságot munkájában egy bizottság segíti.
   (2)   Az e bekezdésre történő hivatkozáskor az 1999/468/EK határozat 4. és 7. cikkét — a 8. cikkének rendelkezéseire is figyelemmel — kell alkalmazni.
   Az 1999/468/EK határozat 4. cikkének (3) bekezdésében megállapított időtartam három hónap.
   (3)   A bizottság elfogadja saját eljárási szabályzatát.

      5. cikk

      Felügyelet és értékelés

   (1)   A közösségi támogatás hatékony felhasználása érdekében a Bizottság biztosítja az e határozatban meghatározott cselekvések előzetes felmérését, nyomon követését és utólagos értékelését.
   (2)   A Bizottság felügyeli a program keretébe tartozó projektek végrehajtását. A Bizottság értékeli a projektek végrehajtásának módját és hatását annak megállapítása érdekében, hogy az eredeti célok teljesültek-e.
   (3)   A Bizottság legkésőbb 2006 közepéig jelentést készít az Európai Parlamentnek, a Tanácsnak, az Európai Gazdasági és Szociális Bizottságnak, valamint a Régiók Bizottságának az 1. cikk (2) bekezdésében említett cselekvési irányvonalak végrehajtásáról. Ennek keretében a Bizottság beszámol arról, hogy a 2007-2008-ra szánt összeg összhangban áll-e a pénzügyi tervvel. Adott esetben a Bizottság a 2007-2008-as költségvetési eljárások keretében megteszi a szükséges intézkedéseket az éves előirányzatok és a pénzügyi terv közötti összhang biztosítása érdekében. A Bizottság a program befejezésekor végső értékelő jelentést nyújt be.
   (4)   A Bizottság mennyiségi és minőségi értékelésének eredményeit — bármely, e határozat módosítására vonatkozó megfelelő javaslattal együtt — megküldi az Európai Parlamentnek és a Tanácsnak. Az eredményeket az Európai Unió 2007. és 2009. évre vonatkozó általános költségvetés-tervezetének bemutatását megelőzően kell megküldeni.

      6. cikk

      Pénzügyi keret

   (1)   Az e határozat szerinti közösségi cselekvések végrehajtásának pénzügyi kerete a 2005. január 1-jétől 2008. december 31-ig terjedő időszakra 149 millió EUR, amelyből 55,6 millió EUR a 2006. december 31-ig terjedő időszakra szól.
   (2)   A 2006. december 31-ét követő időszakra ez az összeg csak akkor tekintendő megerősítettnek, amennyiben az ezen időszak tekintetében összhangban áll a 2007-től kezdődő időszakra szóló hatályos pénzügyi tervvel.
   (3)   A 2005-2008 közötti időszakra vonatkozó éves előirányzatokat a költségvetési hatóság engedélyezi a pénzügyi terv keretei között. A kiadások indikatív bontását a III. melléklet tartalmazza.

      Kelt Strasbourgban, 2005. március 9-én.

            az Európai Parlament részéről

            az elnök

         J. P. BORREL FONTELLES

            a Tanács részéről

            az elnök

         N. SCHMIT

      (1)  HL C 117., 2004.4.30. 49. o.

      (2)  Az Európai Parlament 2004. április 22-i véleménye (a Hivatalos Lapban még nem tették közzé), a Tanács 2004. szeptember 24-i közös álláspontja (HL C 25. E, 2005.2.1., 19. o.) és az Európai Parlament 2005. január 27-i álláspontja (a Hivatalos Lapban még nem tették közzé). A Tanács 2005. február 28-i határozata.

      (3)  HL L 14., 2001.1.18., 32. o.

      (4)  Az Európai Parlament és a Tanács 2003. november 17-i 2003/98/EK irányelve a közszféra információinak további felhasználásáról (HL L 345., 2003.12.31., 90. o.).

      (5)  Az Európai Parlament és a Tanács 2001. május 22-i 2001/29/EK irányelve az információs társadalomban a szerzői és szomszédos jogok egyes vonatkozásainak összehangolásáról (HL L 167., 2001.6.22., 10. o.).

      (6)  Az Európai Parlament és a Tanács 1996. március 11-i 96/9/EK irányelve az adatbázisok jogi védelméről (HL L 77., 1996.3.27., 20. o.).

      (7)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.). A legutóbb az 1882/2003/EK rendelettel (HL L 284., 2003.10.31., 1. o.) módosított irányelv.

      (8)  Az Európai Parlament és a Tanács 2002/58/EK 2002. július 12-i irányelve az elektronikus hírközlési ágazatban a személyes adatok feldolgozásáról és a magánélet védelméről (Elektronikus hírközlési adatvédelmi irányelv) (HL L 201., 2002.7. 31., 37. o.).

      (9)  HL L 184., 1999.7.17., 23. o.

      (10)  HL C 172., 1999.6.18., 1. o. A legutóbb az Európai Parlament és a Tanács 2003/429/EK határozatával módosított megállapodás (HL L 147., 2003.6.14., 25. o.).

      I. MELLÉKLET

         Cselekvések

      I.   BEVEZETÉS
      Az e-tartalom-plusz program általános célja a digitális tartalom hozzáférhetőbbé, felhasználhatóbbá és hasznosíthatóbbá tétele a Közösségen belül, megkönnyítve közösségi szinten a közérdekű információk létrehozását és terjesztését.
      Az e-tartalom-plusz program kedvezőbb feltételeket teremt a digitális tartalomhoz való hozzáféréshez és a digitális tartalom kezeléséhez egy többnyelvű és multikulturális környezetben. Bővíti a felhasználók választási lehetőségeit, és támogatja az ismeretekkel gazdagított digitális tartalommal való interakció új módjait, amelyek a tartalom dinamikusabbá és a sajátos terület (tanulás, kultúra, különleges szükségletekkel bíró személyek) megfelelővé tétele szempontjából egyre lényegesebbek.
      A program strukturált keretet biztosít az európai minőségi digitális tartalom — a Digitális Tartalom Európai Térsége — számára, megkönnyítve a tapasztalatok és a legmegfelelőbb gyakorlat átadását, valamint a tartalomágazatok, a tartalomszolgáltatók és a felhasználók közötti kölcsönös termékeny együttműködést.

                  a)

                  a digitális tartalomhoz való hozzáférés, felhasználás és hasznosítás megkönnyítése közösségi szinten;

                  b)

                  a digitális tartalmat illetően a minőség javításának elősegítése és a legjobb gyakorlat erősítése a tartalomszolgáltatók és -felhasználók, valamint az ágazatok közötti viszonylatban;

                  c)

                  a digitális tartalom területén érdekelt felek közötti együttműködés és a tudatosság megerősítése.

            II.   CSELEKVÉSI IRÁNYVONALAK

                     A.

                  A digitális tartalomhoz való hozzáférésnek, a digitális tartalom felhasználásának és hasznosításának megkönnyítése közösségi szinten
                  Az ezen cselekvési irányvonal alapján végrehajtandó tevékenységek magukban foglalják az érdekelt felek közötti hálózatok és társulások létrehozását ösztönözve új szolgáltatások kialakítását.
                  A célterületek: a közszolgálati információk, a területi adatok, a tanulásra és a kultúrára vonatkozó tartalom.A következő területekre kell összpontosítani:
                              a)

                              a közszolgálati információk fontossága szélesebb körű elismerésének, piaci értékének és a felhasználásához kapcsolódó társadalmi következményeknek a támogatása. A tevékenységek elősegítik a közszolgálati információk határokon átnyúló, közszektorbeli szervezetek és magánvállalkozások — beleértve a kis-, és középvállalkozásokat is — közötti hatékony felhasználását és hasznosítását, magasabb hozzáadott értékkel rendelkező termékek és szolgáltatások érdekében;

                              b)

                              a közszektorbeli intézmények, a magánvállalkozások — beleértve a kis-, és középvállalkozásokat is — és az állampolgárok ösztönzése a területi adatoknak egy európai szintű együttműködési mechanizmuson keresztül történő szélesebb körű felhasználására. A tevékenységek technikai és szervezeti kérdésekre is kiterjednek, elkerülve ezáltal az átfedéseket, valamint a fejletlen területi adathalmazokat. Elősegítik a határokon átnyúló interoperabilitást, támogatják a térképészeti ügynökségek összehangolását, és elősegítik a mobil felhasználóknak szánt új, európai szintű szolgáltatások megjelenését. Támogatják a nyílt szabványok felhasználását;

                              c)

                              a digitális tárgyak nyílt európai tudásbázisa elterjedésének előmozdítása oktatási és kutatási közösségek és magánszemélyek részére. A tevékenységek támogatni fogják a digitális tanulási tartalommal foglalkozó, társult üzleti modellekkel létrehozott transzeurópai kereskedelmi szolgáltatások létesítését. A tevékenységek továbbá ösztönzik a nyílt szabványok felhasználását, valamint olyan nagy felhasználói csoportok létrehozását, amelyek elemzik és tesztelik az előzetes szabványosítási és előírási rendszereket figyelemmel arra, hogy a digitális tanulási tartalomhoz megállapított globális szabványok meghatározására szolgáló eljárásba az európai többnyelvű és multikulturális szempontok is bekerüljenek;

                              d)

                              transzeurópai információs infrastruktúra megjelenésének elősegítése a kiváló minőségű európai kulturális és tudományos digitális forrásokhoz történő hozzáférés és azok felhasználása a virtuális könyvtárak, közösségi memóriák stb. összekapcsolásával. A tevékenységeknek magukba kell foglalniuk a digitalizációval és a gyűjteményépítéssel, a digitális tárgyak megóvásával és a kulturális és tudományos digitális források nyilvántartásával kapcsolatos összehangolt megközelítéseket. A hatékony engedélyezési rendszerek és a kollektív elővásárlási jogok engedélyezése segítségével javíthatja a kulturális és tudományos digitális eszközökhöz való hozzáférést.

                     B.

                  A digitális tartalmat illetően a minőség javításának elősegítése és a legjobb gyakorlat megerősítése a tartalomszolgáltatók és -felhasználók, valamint a különböző ágazatok közötti viszonylatban
                  Az ezen cselekvési irányvonal alapján végrehajtandó tevékenységek célja, hogy megkönnyítsék a legjobb gyakorlat azonosítását és széleskörű terjesztését a módszereket, eljárásokat és működtetést illetően a kiválóbb minőségű, hatékonyabb és eredményesebb digitális tartalom létrehozása, felhasználása és terjesztése érdekében.
                  Ezek a tevékenységek magukban foglalják azokat a kísérleteket, amelyek szemléltetik a digitális tartalom kereshetőségének, felhasználhatóságának és újrafelhasználhatóságának, alakíthatóságának és interoperabilitásának lehetőségeit a fennálló jogszabályi kereten belül, és az eljárás kezdeti szakaszától kezdődően tiszteletben tartják a különböző célcsoportok és piacok követelményeit egy egyre inkább többnyelvű és multikulturális környezetben, és túllépnek az egyszerű lokalizációs technológiákon.
                  Ezek a tevékenységek ki fogják aknázni a digitális tartalom gépileg értelmezhető adatokkal (a vonatkozó leíró terminológián, szókincsen és ontológián alapuló szemantikailag jól meghatározott metaadatok) való bővítésében rejlő előnyöket.
                  A kísérleteket tematikus csoportosításban kell elvégezni. A megszerzett ismeretek összegyűjtése, terjesztése és az ágazatok közötti termékeny együttműködés a kísérletek szerves részét képezi.
                  A célzott alkalmazási területek: a közszolgálati információk, a területi adatok, a digitális tanulási és kulturális tartalom, valamint a tudományos és egyetemi oktatási digitális tartalom.

                     C.

                  A digitális tartalom területén érdekelt felek közötti együttműködés és a tudatosság megerősítése
                  Az ezen cselekvési terv alapján végrehajtandó tevékenységek magukban foglalják a digitális tartalomra vonatkozó jogszabályokhoz kapcsolódó intézkedéseket, és elősegítik a digitális tartalom területén érdekelt felek közötti egyre erősödő együttműködést, valamint a tudatosság mértékének növekedését. Ezek a tevékenységek támogatják az értékelési követelmények, a felügyeleti és az elemzési eszközök fejlesztését, a program hatásának vizsgálatát, valamint az eredmények terjesztését. Sor kerül a felmerülő lehetőségek és problémák azonosítására és elemezésére (pl. a bizalom, a minőség megjelölés, a szellemi tulajdonjogok az oktatásban), valamint adott esetben a megoldási javaslatok kidolgozására.

      II. MELLÉKLET

         A program végrehajtásának eszközei

                  (1)

                  A Bizottság a programot az I. mellékletben meghatározott technikai tartalommal összhangban hajtja végre.

                  (2)

                  A program végrehajtására a következő közvetett cselekvésekkel kerül sor:

                              a)

                              megosztott költségű cselekvések

                                          i.

                                          a létező termékek, eljárások és/vagy szolgáltatások javítása és/vagy a közösségi politikák igényeinek való megfelelés érdekében létrehozott, az ismeretek gyarapítását célzó projektek. A közösségi finanszírozás általában nem haladja meg a projekt költségeinek 50 %-át. A közszolgálati szervek költségei a többletköltségek 100%-nak megfelelő összegig visszatéríthetők;

                                          ii.

                                          az ismeretterjesztésre szolgáló legjobb gyakorlat. Ezeket a cselekvéseket általában tematikus bontásban kezelik és tematikus hálózatokon keresztül kapcsolják össze. Az ebben a francia bekezdésben meghatározott intézkedésekre vonatkozó közösségi hozzájárulás a cselekvés különleges céljai eléréséhez szükségesnek vagy megfelelőnek ítélt közvetlen költségekre korlátozódik;

                                          iii.

                                          tematikus hálózatok: a hálózatok a különböző érdekelt feleket adott technológiai és szervezeti célok köré csoportosítják a tevékenységek összehangolásának és az ismeretek átadásának megkönnyítése érdekében. Összekapcsolhatók a legjobb gyakorlatra vonatkozó cselekvéssel. A támogatás a hálózat összehangolásának és beüzemelésének támogatható többletköltségeire szolgál. A közösségi hozzájárulás fedezheti ezen intézkedések támogatható többletköltségeit.

                              b)

                              kapcsolódó intézkedések
                              A kapcsolódó intézkedések hozzájárulnak a program végrehajtásához, illetőleg a jövőbeni tevékenységek előkészítéséhez. Nem tartozhatnak ide a termékek, eljárások vagy szolgáltatások kereskedelmi értékesítésére szolgáló intézkedések, a marketing tevékenységek, valamint az eladások ösztönzése.

                                          i.

                                          a programot támogató tanulmányok, beleértve a jövőbeni tevékenységek előkészítését;

                                          ii.

                                          információcsere, a konferenciák, a szemináriumok, workshopok, vagy az egyéb ülések, valamint a csoportosított tevékenységek irányítása;

                                          iii.

                                          terjesztési, tájékoztatási és kommunikációs tevékenységek.

                  (3)

                  A megosztott költségű cselekvések kiválasztására a hatályos pénzügyi rendelkezésekkel összhangban a Bizottság internetes honlapján közzétett ajánlattételi felhívások alapján kerül sor.

                  (4)

                  A közösségi támogatás iránti pályázatok tartalmazzák, adott esetben, a projekt finanszírozásának összetevőit felsoroló pénzügyi tervet, beleértve a Közösségtől kért pénzügyi támogatást, valamint bármely egyéb támogatás iránti kérelmet vagy az egyéb forrásból származó támogatást.

                  (5)

                  A kapcsolódó intézkedések végrehajtására a hatályos pénzügyi rendelkezésekkel összhangban, ajánlati felhívás útján kerül sor.

      III. MELLÉKLET

         A kiadások indikatív bontása

                  1.

                  A digitális tartalomhoz való hozzáférésnek, a digitális tartalom felhasználásának és hasznosításának megkönnyítése közösségi szinten

                  40 — 50 %

                  2.

                  A digitális tartalmat illetően a minőség javításának elősegítése és a legjobb gyakorlat erősítése a tartalomszolgáltatók és -felhasználók, valamint a különböző ágazatok közötti viszonylatban

                  45 — 55 %

                  3.

                  A digitális tartalomhoz kapcsolódó ágazatban az érdekelt felek közötti együttműködés és a tudatosság megerősítése

                  8 — 12 %


title: 2013/728/EU: A Tanács határozata ( 2013. december 2. ) az elektronikus továbbításra vonatkozó vámmoratórium és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítása tekintetében az Európai Unió által a Kereskedelmi Világszervezet miniszteri konferenciáján képviselendő álláspont kialakításáról

text:
               11.12.2013

               HU

               Az Európai Unió Hivatalos Lapja

               L 332/17

         A TANÁCS HATÁROZATA
   (2013. december 2.)
   az elektronikus továbbításra vonatkozó vámmoratórium és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítása tekintetében az Európai Unió által a Kereskedelmi Világszervezet miniszteri konferenciáján képviselendő álláspont kialakításáról
   (2013/728/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A Kereskedelmi Világszervezet (WTO) 1998. évi miniszteri konferenciáján nyilatkozat formájában az elektronikus továbbításra vonatkozó vámmoratórium (e-kereskedelmi moratórium) elfogadására került sor annak érdekében, hogy a tagok folytassák a jelenlegi gyakorlatukat, miszerint nem vetnek ki vámokat az elektronikus továbbításra.

               (2)

               A moratórium jelenleg a WTO miniszteri konferenciája által hozott határozat formáját ölti, amelyeket 1998 óta kétévente meghosszabbítottak. A moratóriumot legutóbb a 2011. decemberi WTO miniszteri konferenciáján hosszabbították meg 2013-ig.

               (3)

               A TRIPS megállapodásra vonatkozóan mostanáig nem volt lehetséges a konszenzus az egyezmény megsértését nem érintő, illetve a helyzettel összefüggő panaszok engedélyezésével vagy tiltásával kapcsolatban. A 2005. évi hongkongi WTO miniszteri konferencián elfogadott nyilatkozat kimondja: „Elismerjük a Tanács munkáját, amelyet a végrehajtással kapcsolatos kérdésekről és aggodalmakról szóló dohai határozat (11.1) bekezdése, valamint az Általános Tanács által 2004. augusztus 1-jén hozott határozat 1.h bekezdése értelmében a szellemitulajdon-jogok kereskedelmi vonatkozásai érdekében végzett, és felszólítjuk, hogy folytassa az 1994. évi GATT XXIII. 1. b) és 1. c) alpontjai szerinti kifogások alkalmazási körének és részletes szabályainak vizsgálatát és tegyen ajánlásokat a következő ülésünkre. Egyetértés született abban a tekintetben, hogy ez idő alatt a tagok nem fognak ilyen kifogásokat emelni a TRIPS-megállapodásra vonatkozóan.”

               (4)

               Az egyezmény megsértését nem érintő, illetve a helyzettel összefüggő panaszokra vonatkozó moratórium egymást követő meghosszabbítására irányuló eljárás a WTO miniszteri konferenciájának határozata alapján történt a Szellemi Tulajdonjogok Kereskedelmi Vonzataival foglalkozó Tanács ajánlását követően.

               (5)

               Az Unió érdekében áll, hogy támogassa az e-kereskedelmi moratórium és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítását.

               (6)

               Helyénvaló ezért az elektronikus továbbításra vonatkozó vámmoratórium és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítása tekintetében az Unió által a Kereskedelmi Világszervezet miniszteri konferenciáján képviselendő álláspontot kialakítani,

         ELFOGADTA EZT A HATÁROZATOT:
   1. cikk
   Az Unió által a Kereskedelmi Világszervezet (WTO) miniszteri konferenciáján képviselendő álláspont: az elektronikus továbbításra vonatkozó vámmoratóriumnak (az e-kereskedelmi moratórium) és az egyezmény megsértését nem érintő, illetve a helyzettel összefüggő panaszokra vonatkozó moratóriumnak a WTO következő miniszteri konferenciájáig történő meghosszabbításának támogatása, az alábbi WTO határozattervezetekben foglaltak szerint:

               —

               a TRIPS megállapodásra vonatkozóan az egyezmény megsértését nem érintő, illetve a helyzettel összefüggő panaszokra vonatkozó moratórium […],

               —

               e-kereskedelmi moratórium […].

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. december 2-án.

            a Tanács részéről

            az elnök

         E. GUSTAS


title: Az Európai Parlament határozata a Vladimír Železný mentelmi jogának felfüggesztésére irányuló kérelemről (2005/2011(IMM))

text:
2006.9.28.        HU                                 Az Európai Unió Hivatalos Lapja                                              C 233 E/99
                                                                                2005. október 13., csütörtök
           P6_TA(2005)0379
           Vladimír }elezný mentelmi jogának felfüggesztésére irányuló kérelem (3. kérelem)
           Az Európai Parlament határozata a Vladimír }elezný mentelmi jogának felfüggesztésére irányuló
                                                      kérelemrQl (2005/2011(IMM))
           Az Európai Parlament    ,
                tekintettel a prágai ügyészség által 2004. augusztus 27-én eljuttatott és a 2004. december 16-i plenáris
                 ülésen bejelentett, Vladimír  }elezný   mentelmi jogának felfüggesztésére irányuló kérelemre (ügyiratszám:
                 KZv 295/2003-243),
                tekintettel a Vladimír   }elezný          Q
                                                   által el terjesztett és a 2004. november 16-i plenáris ülésen bejelentett
                 kérelemre, amelyben kérte mentelmi jogának fenntartását a prágai ügyészség által indított büntet eljá-     Q
                 rással összefüggésben,
                                                                                Q
                 miután eljárási szabályzata 7. cikke (3) bekezdésének megfelel en meghallgatta Vladimír           }elezný-t, aki
                 kérvényezte, hogy ne függesszék fel parlamenti mentességét,
                                                                                Q
                 tekintettel az Európai Közösségek kiváltságairól és mentességeir l szóló, 1965. április 8-i jegyz könyv  Q
                                                                            Q
                 10. cikkére, valamint az Európai Parlament képvisel inek közvetlen és általános választójog alapján
                 történ Q választásáról szóló, 1976. szeptember 20-i okmány 6. cikkének (2) bekezdésére,
                tekintettel az Európai Közösség Bíróságának 1964. május 12-i és 1986. július 10-i ítéletére, ( ),
                                                                                1
                tekintettel a Cseh Köztársaság Alkotmányának 27. cikkére,
                tekintettel eljárási szabályzata 6. cikkének (2) bekezdésére és 7. cikkére,
                tekintettel a Jogi Bizottság jelentésére (A6-0291/2005),
           1.     úgy határoz, hogy felfüggeszti Vladimír     }elezný   mentelmi jogát, azzal a feltétellel, hogy e felfüggesztés
                                         Q
           kizárólag az adott büntet eljárásra vonatkozik, és az eljárásban a végleges ítélet meghozataláig Vladimír
           }elezný    mentességet élvez a fogva tartás és vizsgálati fogság bármely formája, illetve minden egyéb intézke-
           dés alól, amely    Qt                                                  Q
                                  akadályozhatja az európai parlamenti képvisel i mandátumához kapcsolódó feladatainak
           ellátásában;
           2.     utasítja elnökét, hogy továbbítsa e határozatot és az illetékes bizottság jelentését a Cseh Köztársaság
           megfelel  Q  hatóságának.
            1
           ( )  101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
                társai ügy (EBHT 1986., 2391. o.).


title: 2008/945/EK,Euratom: A Tanács határozata ( 2008. december 8. ) a Tanács eljárási szabályzatának módosításáról

text:
               16.12.2008

               HU

               Az Európai Unió Hivatalos Lapja

               L 337/92

      A TANÁCS HATÁROZATA

   (2008. december 8.)
   a Tanács eljárási szabályzatának módosításáról
   (2008/945/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 207. cikke (3) bekezdésének első albekezdésére,
   tekintettel az Európai Atomenergia-közösséget létrehozó szerződésre és különösen annak 121. cikke (3) bekezdésére,
   tekintettel az Európai Unióról szóló szerződésre és különösen annak 28. cikke (1) bekezdésére, és 41. cikke (1) bekezdésére,
   tekintettel a Tanács eljárási szabályzata (1) III. melléklete 2. cikkének (2) bekezdésére,
   mivel:

               (1)

               A Tanács eljárási szabályzata (a továbbiakban: eljárási szabályzat) 11. cikkének (5) bekezdése előírja, hogy a Tanács határozatának minősített többséggel történő elfogadásánál és a Tanács valamely tagjának kérésére meg kell vizsgálni, hogy a minősített többséget adó tagállamok képviselik-e az Európai Unió teljes népességének legalább – az eljárási szabályzat III. melléklete 1. cikkében szereplő népességadatoknak megfelelően kiszámított – 62 %-át.

               (2)

               Az eljárási szabályzatnak a Tanácsban történő szavazás során a szavazatok súlyozására vonatkozó rendelkezéseinek végrehajtási szabályairól szóló III. melléklete 2. cikkének (2) bekezdése előírja, hogy a Tanács minden évben január 1-jei hatállyal az Európai Közösségek Statisztikai Hivatalánál az előző év szeptember 30-án rendelkezésre álló adatoknak megfelelően kiigazítja az említett melléklet 1. cikkében szereplő számadatokat.

               (3)

               A 2009. év vonatkozásában az eljárási szabályzatot ennek megfelelően ki kell igazítani,

         A KÖVETKEZŐKÉPPEN HATÁROZOTT:
   1. cikk
   Az eljárási szabályzat III. melléklete 1. cikkének helyébe a következő szöveg lép:

      „1. cikk
      A 2009. január 1-jétőldecember 31-ig tartó időszakra vonatkozóan az EK-Szerződés 205. cikke (4) bekezdésének, az Euratom-Szerződés 118. cikke (4) bekezdésének, valamint az EU-Szerződés 23. cikke (2) bekezdése harmadik albekezdésének és 34. cikke (3) bekezdésének alkalmazása céljából az egyes tagállamok össznépességi adatai a következők:

                  Tagállam

                  Népesség
                  (× 1 000)

                  Németország

                  82 217,8

                  Franciaország

                  63 753,1

                  Egyesült Királyság

                  61 224,1

                  Olaszország

                  59 619,3

                  Spanyolország

                  45 283,3

                  Lengyelország

                  38 115,6

                  Románia

                  21 528,6

                  Hollandia

                  16 405,4

                  Görögország

                  11 213,8

                  Belgium

                  10 666,9

                  Portugália

                  10 617,6

                  Cseh Köztársaság

                  10 381,1

                  Magyarország

                  10 045,4

                  Svédország

                  9 182,9

                  Ausztria

                  8 331,9

                  Bulgária

                  7 640,2

                  Dánia

                  5 475,8

                  Szlovákia

                  5 401,0

                  Finnország

                  5 300,5

                  Írország

                  4 401,3

                  Litvánia

                  3 366,4

                  Lettország

                  2 270,9

                  Szlovénia

                  2 025,9

                  Észtország

                  1 340,9

                  Ciprus

                  789,3

                  Luxemburg

                  483,8

                  Málta

                  410,3

                  Összesen

                  497 493,1

                  küszöbérték (62 %)

                  308 445,7”

   2. cikk
   Ez a határozat 2009. január 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. december 8-án.

            a Tanács részéről

            az elnök

         B. KOUCHNER

      (1)  A Tanács 2006. szeptember 15-i 2006/683/EK, Euratom határozata eljárási szabályzatának elfogadásáról (HL L 285., 2006.10.16., 47. o.).


title: 2009/206/EK: Az Európai Parlament határozata ( 2008. április 22. ) az Európai Betegségmegelőzési és Járványvédelmi Központ 2006-os pénzügyi évre vonatkozó elszámolása lezárásáról

text:
               31.3.2009

               HU

               Az Európai Unió Hivatalos Lapja

               L 88/133

      AZ EURÓPAI PARLAMENT HATÁROZATA

   (2008. április 22.)
   az Európai Betegségmegelőzési és Járványvédelmi Központ 2006-os pénzügyi évre vonatkozó elszámolása lezárásáról
   (2009/206/EK)
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Betegségmegelőzési és Járványvédelmi Központ 2006-os pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),
   tekintettel a 2008. február 12-i tanácsi ajánlásra (5843/2008 – C6–0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6–0117/2008),

               1.

               megállapítja, hogy az Európai Betegségmegelőzési és Járványvédelmi Központ végleges éves beszámolója megfelel a Számvevőszék jelentéséhez csatoltnak;

               2.

               jóváhagyja az Európai Betegségmegelőzési és Járványvédelmi Központ 2006-os pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában való közzétételéről (L sorozat).

            az elnök

         H.-G. PÖTTERING

            főtitkár

         Harald RØMER

      (1)  HL C 261., 2007.10.31., 49. o.

      (2)  HL C 309., 2007.12.19., 99. o.

      (3)  HL L 248., 2002.9.16., 1. o.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.


title: Az Európai Parlament (EU) 2017/1704 határozata (2017. április 27.) a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/294

         AZ EURÓPAI PARLAMENT (EU) 2017/1704 HATÁROZATA
   (2017. április 27.)
   a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0079/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról szóló, 2011. október 25-i 1077/2011/EU európai parlamenti és tanácsi rendeletre (4) és különösen annak 33. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0105/2017),

               1.

               jóváhagyja a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 173. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 286., 2011.11.1., 1. o.

      (5)  HL L 328., 2013.12.7., 42. o.


title: A Tanács határozata ( 2009. december 16. ) a Litván Köztársaság hatóságai által állami tulajdonú mezőgazdasági földterületek vásárlása céljából nyújtandó állami támogatásról 2010. január 1. és 2013. december 31. között

text:
               19.12.2009

               HU

               Az Európai Unió Hivatalos Lapja

               L 338/93

      A TANÁCS HATÁROZATA

   (2009. december 16.)
   a Litván Köztársaság hatóságai által állami tulajdonú mezőgazdasági földterületek vásárlása céljából nyújtandó állami támogatásról 2010. január 1. és 2013. december 31. között
   (2009/983/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 108. cikke (2) bekezdésének harmadik albekezdésére,
   tekintettel a Litván Köztársaság kormánya által 2009. november 23-án előterjesztett kérelemre,
   mivel:

               (1)

               A Litván Köztársaság (a továbbiakban: Litvánia) 2009. november 23-án kérelmet terjesztett a Tanács elé arra vonatkozóan, hogy az Európai Közösséget létrehozó szerződés 88. cikke (2) bekezdésének harmadik albekezdésével összhangban hozzon határozatot Litvánia azon tervéről, amely szerint a litván mezőgazdasági termelők számára állami tulajdonú mezőgazdasági földterületek vásárlásához állami támogatást nyújtana.

               (2)

               Az elégtelen mezőgazdasági jövedelmek következtében nehéz javítani a litván mezőgazdasági gazdaságok kedvezőtlen területi szerkezetén. 2009-ben a gazdaságok 52,5 %-át a legfeljebb 5 hektáros területű gazdaságok tették ki.

               (3)

               A gazdasági és pénzügyi válság 2009-ben jelentős mértékben csökkentette Litvániában a mezőgazdasági termékek termelői árait: az első negyedévben a mezőgazdasági termékek termelői árai 2008 első negyedévéhez képest 27 %-kal, a második negyedévben 2008 második negyedévéhez képest 25,3 %-kal, a harmadik negyedévben pedig 2008 harmadik negyedévéhez képest 8 %-kal csökkentek. A termények termelői árait különösen jelentős mértékben sújtotta ez a csökkenés: ugyanerre a referenciaidőszakra vetítve a termények termelői árai 33,6 %-kal, 35,7 %-kal, illetve 17,9 %-kal csökkentek.

               (4)

               2008 végén és 2009-ben a mezőgazdasági termelők sajáttőke-hiányára és a hitelintézetek által a mezőgazdasági földterületek megvásárlására nyújtott kölcsönökre alkalmazott magas kamatlábakra tekintettel a mezőgazdasági termelők azzal kapcsolatos kilátásai, hogy beruházási célú, például mezőgazdasági földterületek megvásárlására szolgáló kölcsönöket vehessenek fel, drasztikusan romlottak. 2008 negyedik negyedévében és 2009-ben a mezőgazdasági földterületek megvásárlására nyújtott kölcsönökre alkalmazott kamatlábak évi 9,51 % és 15,99 % között mozogtak.

               (5)

               Az állami támogatást az alábbi két, választható formában fogják nyújtani: 1. a megvásárolt földterület piaci árának egy súlyozási tényezővel (0,6 vagy 0,75 a fiatal mezőgazdasági termelők esetében, amennyiben a támogatási rendszerben meghatározott valamennyi feltétel teljesül) való beszorzása révén; 2. az állami tulajdonú mezőgazdasági földterület részletfizetés biztosításával történő értékesítése, amely esetben a támogatás a vevő által fizetett tényleges kamat – amely legalább 5 % – és a bank által alkalmazott kamatláb közötti különbségnek felel meg.

               (6)

               Az odaítélendő állami támogatás összege legfeljebb 55 millió litván litas (LTL), és annak lehetővé kellene tennie, hogy a 2010-től 2013-ig terjedő időszakban összesen 370 000 hektárnyi – és vevőnként legfeljebb 300 hektárnyi – mezőgazdasági földterületet szerezzenek meg. A gazdaságonként nyújtott támogatás átlagos összegének megközelítőleg 11 000 LTL-nek kellene lennie. A föld a következő feltételeket teljesítő természetes személyek részére értékesíthető: az állami támogatás iránti kérelmük benyújtását megelőző évben a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (1) 11. cikkével összhangban a területalapú támogatási rendszerek keretében „egységes kérelmet” nyújtottak be; ellátják a gazdasággal kapcsolatos számviteli feladatokat; tapasztalattal rendelkeznek a gyakorlati gazdálkodás terén és nyilvántartásba vett gazdasággal rendelkeznek, vagy tapasztalattal rendelkeznek a gyakorlati gazdálkodás terén és mezőgazdasági diplomával vagy a gazdálkodással kapcsolatos szakképzést tanúsító okirattal rendelkeznek. A föld olyan jogi személyek részére is értékesíthető, amelyek éves bevételének legalább a fele piacképes mezőgazdasági termékek értékesítéséből származó bevételekből ered, és amelyek bizonyítani tudják gazdasági életképességüket.

               (7)

               Az állami tulajdonú mezőgazdasági földterületek részletfizetés biztosításával, legfeljebb 15 éves futamidővel is értékesíthetők, azzal, hogy a vevőnek a második évtől kezdve kell törleszteni, és az adásvétel időpontjában ki kell fizetniük a vételár 10 %-át, a negyven éves életkort el nem érő fiatal mezőgazdasági termelők kivételével, akiknek csak a vételár 5 %-át kell megfizetniük. A vevőnek meg kell felelnie a környezetvédelemmel, a higiéniával és az állatok jólétével kapcsolatos szabályozási minimumoknak.

               (8)

               Az állami tulajdonban lévő mezőgazdasági földterületek esetében nem kell versenyeztetési eljárást alkalmazni, de az ár kiszámítására az ingatlan- és vállalatértékelés alapjairól szóló litván törvény értelmében kerül sor, azaz az egyes telkek tulajdonságainak piaci áron történő értékelését követően. Az így kiszámított árat egy 0,6-os súlyozási tényezővel kell beszorozni, ha a negyven éves életkort el nem érő fiatal mezőgazdasági termelők a szóban forgó földet már legalább egy éve használják, és azt azonnal kifizetik. Az árat egy 0,75-ös súlyozási tényezővel kell beszorozni, ha a negyven éves életkort el nem érő fiatal mezőgazdasági termelők a szóban forgó földet már legalább egy éve használják, és azt részletekben fizetik ki. Az állami tulajdonban lévő földet megvevő személyek a föld rendeltetését legkorábban csak az adásvétel napjától számított öt év elteltével változtathatják meg. Amennyiben a föld árára a fenti két súlyozási tényező valamelyikét alkalmazták, a vevő ezt az ingatlan tulajdonjogát legkorábban csak az adásvétel napjától számított öt év elteltével ruházhatja át.

               (9)

               A Bizottság ebben a szakaszban nem kezdeményezett semmilyen eljárást és nem nyilvánított véleményt a támogatás jellegével és összeegyeztethetőségével kapcsolatban.

               (10)

               Fennállnak tehát olyan kivételes körülmények, amelyek alapján e támogatás – eltérés útján és szigorúan csak a litván földreform eredményes befejezéséhez, a litván gazdaságok szerkezetének javításához, és a litvániai gazdálkodás hatékonyságának fejlesztéséhez szükséges mértékig – a belső piaccal összeegyeztethetőnek tekinthető,

         ELFOGADTA EZT A HATÁROZATOT:
   1. cikk
   Az állami tulajdonú mezőgazdasági földterületek megvásárlásához nyújtott kölcsönökhöz a litván hatóságok által a 2010. január 1. és 2013. december 31. közötti időszakban biztosított, legfeljebb 55 millió LTL összegű rendkívüli állami támogatás összeegyeztethető a belső piaccal.
   2. cikk
   Ennek a határozatnak a Litván Köztársaság a címzettje.

      Kelt Brüsszelben, 2009. december 16-án.

            a Tanács részéről

            az elnök

         E. ERLANDSSON

      (1)  HL L 141., 2004.4.30., 18. o.


title: 2014/612/EU: Az Európai Parlament határozata ( 2014. április 3. ) az Eurojust 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/290

         AZ EURÓPAI PARLAMENT HATÁROZATA
   (2014. április 3.)
   az Eurojust 2012-es pénzügyi évre vonatkozó elszámolásának lezárásáról
   (2014/612/EU)
   AZ EURÓPAI PARLAMENT,

               —

               tekintettel az Eurojust 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Eurojust 2012-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4) és különösen ennek 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0186/2014),

               1.

               jóváhagyja az Eurojust 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek, valamint gondoskodjon közzétételéről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 228. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 63., 2002.3.6., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: Az Európai Központi Bank határozata (2004. április 22.) az Európai Központi Bank felhalmozott tőkéjéhez való hozzájáruláshoz, a nemzeti központi bankoknak az átadott, devizatartalékokat megtestesítő eszközökkel megegyező követelései módosításához és a kapcsolódó pénzügyi kérdésekhez szükséges intézkedések megállapításáról (EKB/2004/8)

text:
               9.6.2004

               HU

               Az Európai Unió Hivatalos Lapja

               L 205/13

      AZ EURÓPAI KÖZPONTI BANK HATÁROZATA

   (2004. április 22.)
   az Európai Központi Bank felhalmozott tőkéjéhez való hozzájáruláshoz, a nemzeti központi bankoknak az átadott, devizatartalékokat megtestesítő eszközökkel megegyező követelései módosításához és a kapcsolódó pénzügyi kérdésekhez szükséges intézkedések megállapításáról
   (EKB/2004/8)
   (2004/505/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 30. cikkére,
   mivel:

               (1)

               Tekintettel arra, hogy a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság 2004. május 1-jén csatlakozik az Európai Unióhoz, illetve arra, hogy ezen országok nemzeti központi bankjai (NKB-k) 2004. május 1-jén a Központi Bankok Európai Rendszerének (KBER) részeivé válnak, az EKB tőkejegyzési kulcsában az eurót bevezetett tagállamok NKB-jaihoz (a továbbiakban: részt vevő NKB-k) rendelt súlyokat (a továbbiakban: tőkejegyzési kulcs és tőkejegyzésikulcs-súlyok) módosítani kell a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozatnak (1) megfelelően.

               (2)

               Az ennek a módosításnak az eredményeképpen bekövetkező változások szükségessé teszik azon követelések kiigazítását, amelyeket az EKB az alapokmány 30.3. cikke szerint jóváírt a részt vevő NKB-k számára, és amelyek megegyeznek a részt vevő NKB-k által az EKB számára átadott, devizatartalékokat megtestesítő eszközökkel (a továbbiakban: követelések).

               (3)

               Azon részt vevő NKB-k, amelyeknek a követelései 2004. május 1-jén a tőkejegyzési kulcs kibővítése következtében nőnek, kompenzációs átutalást kötelesek végrehajtani az EKB számára, míg az EKB köteles kompenzációs átutalást végrehajtani azon részt vevő NKB-k számára, amelyeknek a követelései e kibővítés következtében csökkennek.

               (4)

               2004. május 1-jétől az EKB-nak átadható devizatartalékot megtestesítő eszközök összegére vonatkozó korlát 55 646 692 471,89 euró.

               (5)

               A méltányos eljárásnak, az egyenlő bánásmódnak és a jogos elvárások védelmének az alapokmány alapját képező általános elveivel összhangban azon részt vevő NKB-k, amelyek relatív részesedése az EKB felhalmozott tőkéjében a fent említett kiigazítások következtében nő, szintén kötelesek kompenzációs átutalást végrehajtani azon részt vevő NKB-k számára, amelyek relatív részesedése csökken.

               (6)

               Az egyes részt vevő NKB-k 2004. április 30-ával bezárólag, illetve 2004. május 1-jétől alkalmazandó tőkejegyzésikulcs-súlyait az EKB teljes, valamennyi részt vevő NKB által jegyzett tőkéje százalékarányában kell meghatározni annak kiszámítása céljából, hogy milyen mértékben módosult az egyes részt vevő NKB-k részesedése az EKB felhalmozott tőkéjében,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   E határozat alkalmazásában:

               a)

               A „felhalmozott tőke”: az EKB tartalékainak, az átértékelési számláknak és a tartalékok közé tartozó céltartalékoknak az EKB által 2004. április 30-án kiszámított összege, az adott esettől függően hozzáadva ehhez vagy kivonva ebből az EKB-nak a 2004. január 1-jétől2004. április 30-ig tartó időszakra vonatkozóan kiszámított összevont nettó nyereségét vagy veszteségét, beleértve ebbe az EKB-nak az euróbankjegyekből származó, 2004 áprilisában befolyt, fel nem osztott jövedelmét, de bele nem értve ebbe az EKB-nak az euróbankjegyekből származó, 2004 első negyedévében felhalmozódott, az NKB-k között már felosztott jövedelmét. Az EKB tartalékai és tartalék jellegű céltartalékai magukban foglalják – a „felhalmozott tőke” általánossága sérelme nélkül – az általános tartalékot, illetve a devizaárfolyamokkal és a piaci árakkal kapcsolatos értékelési veszteségekre képzett céltartalékot.

               b)

               Az „átutalási időpont”: 2004. május 19.

               c)

               Az „EKB-nak az euróbankjegyekből származó jövedelme” ugyanazzal a jelentéssel bír, mint az Európai Központi Bank forgalomban lévő euróbankjegyekből származó jövedelmének a részt vevő tagállamok nemzeti központi bankjai közötti elosztásáról szóló, 2002. november 21-i EKB/2002/9 határozat (2) 1. cikkének d) pontjában meghatározott „az EKB forgalomban lévő euróbankjegyekből származó jövedelme” kifejezés.

         2. cikk
   Az EKB tartalékaihoz és céltartalékaihoz való hozzájárulás
   (1)   Amennyiben egy részt vevő NKB részesedése a felhalmozott tőkében nő a tőkejegyzésikulcs-súlyának 2004. május 1-jétől való emelkedése miatt, az ilyen NKB az átutalási időpontban átutalja az EKB számára a (3) bekezdés szerint meghatározott összeget.
   (2)   Amennyiben egy részt vevő NKB részesedése a felhalmozott tőkében csökken a tőkejegyzésikulcs-súlyának 2004. május 1-jétől való csökkenése miatt, az EKB az átutalási időpontban átutalja az ilyen NKB számára a (3) bekezdés szerint meghatározott összeget.
   (3)   Az EKB 2004. május 14-én vagy azt megelőzően kiszámítja az (1) bekezdés alkalmazása esetén a részt vevő NKB által az EKB számára átutalandó összeget, illetve a (2) bekezdés alkalmazása esetén az EKB által a részt vevő NKB számára átutalandó összeget, valamint erről értesíti a kérdéses NKB-t. A kerekített, átutalandó összeg kiszámításánál a felhalmozott tőkét meg kell szorozni az egyes részt vevő NKB-k 2004. április 30-án, illetve 2004. május 1-jétől alkalmazandó tőkejegyzésikulcs-súlya közötti abszolút különbséggel, és e szorzat összegét el kell osztani 100-zal.
   (4)   A (4) bekezdésben meghatározott összegek 2004. május 1-jén euróban esedékesek, mindazonáltal azok átutalására az átutalási időpontban kerül sor.
   (5)   Az átutalási időpontban az (1) vagy a (2) bekezdés alapján átutalásra köteles részt vevő NKB vagy az EKB elkülönített öszszegként ugyancsak átutalja a részt vevő NKB vagy az EKB által átutalandó összegek után a 2004. május 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   (6)   Amennyiben a felhalmozott tőke nullánál kevesebb, a (3) bekezdés és az (5) bekezdés alapján átutalandó összegeket a (3) bekezdésben és az (5) bekezdésben meghatározottakhoz képest ellentétes irányban kell elszámolni.
   3. cikk
   Az átadott, devizatartalékokat megtestesítő eszközökkel megegyező követelések módosítása
   (1)   A részt vevő NKB-k követelései 2004. május 1-jén módosításra kerülnek azok módosított tőkejegyzésikulcs-súlyaival összhangban. A részt vevő NKB-k 2004. május 1-jétől hatályos követeléseinek értékét az e határozat mellékletében található táblázat harmadik oszlopa mutatja.
   (2)   Ebből a célból, e rendelkezése alapján és minden egyéb megkövetelhető alakiság és cselekmény nélkül az NKB-kat úgy kell tekinteni, hogy 2004. május 1-jén átutalták vagy megkapták az ezen határozat mellékletében található táblázat negyedik oszlopában a nevük mellett (euróban) feltüntetett követelés abszolút értékét; a táblázatban a „–” jel jelzi az NKB által az EKB-nak átutalandó követelést, míg „+” jel az EKB által az NKB-nak átutalandó követelést.
   (3)   A részt vevő NKB-k 2004. május 3-án átutalják vagy megkapják az ezen határozat mellékletében található táblázat negyedik oszlopában a nevük mellett (euróban) feltüntetett összeg abszolút értékét; a táblázatban a „+” jel jelzi az NKB által az EKB-nak átutalandó összeget, míg a „–” jel az EKB által az NKB-nak átutalandó összeget.
   (4)   2004. május 3-án az EKB és azon részt vevő NKB-k, amelyek a (3) bekezdés alapján összegek átutalására kötelesek, elkülönítve átutalják az EKB és az ilyen NKB-k által fizetendő összegeknek a 2004. május 1-je és 2004. május 3-a közötti időszakra fizetendő kamatát is. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   4. cikk
   Kapcsolódó pénzügyi kérdések
   (1)   A részt vevő tagállamok nemzeti központi bankjai monetáris jövedelmeinek a 2002. pénzügyi évtől történő felosztásáról szóló, 2001. december 6-i EKB/2001/16 határozat (3) 2. cikkének (1) bekezdése harmadik albekezdésétől eltérve, a forgalomban lévő euróbankjegyek eurórendszeren belüli egyenlegét a 2004. május 1-jétől2004. május 31-ig tartó időszakra vonatkozóan a 2004. május 1-jétől alkalmazandó kibővített tőkejegyzési kulcsnak a 2004. április 30-án forgalomban lévő összes euróbankjegy egyenlegére történő alkalmazásával kell kiszámítani. Az EKB/2001/16 határozat 3. cikkének (3) bekezdésében meghatározott átlagos megtérülési rátát külön-külön kell kiszámolni a 2004. január 1-jétől2004. április 30-ig tartó, illetve a 2004. május 1-jétől2004. december 31-ig tartó időszakokra vonatkozóan. A 2004. május 1-jétől2004. december 31-ig tartó időszakra vonatkozóan az EKB/2001/16 határozat 4. cikkének (3) bekezdésében meghatározott kompenzációs összegeket és az azokat kiegyenlítő könyvelési tételeket az egyes NKB-k könyvelésében 2004. május 1-jei értéknappal kell nyilvántartani. Az EKB/2001/16 határozat 5. cikkének (1) bekezdésének harmadik mondatától eltérve, az EKB a 2004. január 1-jétől2004. április 30-ig tartó időszak tekintetében egy négy hónapra vonatkozó, a 2004. május 1-jétől2004. június 30-ig tartó időszak tekintetében pedig egy két hónapra vonatkozó tájékoztatás formájában értesíti az NKB-kat a monetáris jövedelem halmozott összegéről.
   (2)   A 2004. január 1-jétől2004. április 30-ig tartó időszak vonatkozásában az NKB-k összesített monetáris jövedelmét, a részt vevő NKB-knak az EKB számára átadott, devizatartalékokat megtestesítő eszközökkel megegyező követelései után fizetett kamatot és a forgalomban lévő euróbankjegyek eurórendszeren belüli egyenlege után fizetett kamatot a 2004. április 30-án alkalmazandó tőkejegyzésikulcs-súlyoknak megfelelően osztják fel. Az EKB euróbankjegyekből származó jövedelmét 2004 első negyedévének vonatkozásában a 2004. április 30-án alkalmazandó tőkejegyzésikulcs-súlyoknak, míg 2004 második negyedévének vonatkozásában a 2004. május 1-jétől alkalmazandó tőkejegyzésikulcs-súlyoknak megfelelően osztják fel.
   (3)   Az EKB-nak a 2004. pénzügyi évre vonatkozó (adott esettől függő) nettó nyereségét vagy veszteségét a 2004. május 1-jétől alkalmazandó tőkejegyzésikulcs-súlyoknak megfelelően osztják fel.
   (4)   Amennyiben 2004 végén az EKB számításai szerint a 2004. pénzügyi évre teljes veszteség várható, vagy amennyiben a lehetséges nettó nyeresége kisebb, mint az EKB-nak az euróbankjegyekből származó, az év során befolyt jövedelme, az EKB visszatartja az EKB az euróbankjegyekből származó, a 2004 negyedik negyedévében befolyt jövedelmét. A becsült veszteség mértékétől függően az EKB a veszteség mértékéig előírhatja az EKB-nak az euróbankjegyekből származó, a 2004 harmadik, második és első negyedévében befolyt jövedelmének évközben kifizetett teljes összegének vagy annak egy részének a visszafizetését is, ebben a sorrendben. Amennyiben az EKB a 2004. pénzügyi évet veszteséggel zárja, és az EKB-nak az euróbankjegyekből származó, a 2004. pénzügyi évben befolyt jövedelme nem elégséges e veszteség fedezésére, az EKB a veszteséget az alábbi tételekkel szemben írja jóvá:

               a)

               az EKB általános tartalékalapjából kivett pénzösszegek;

               b)

               a Kormányzótanácsnak az alapokmány 33. cikke szerinti határozatától függően a 2004. május 1-jétől2004. december 31-ig tartó időszak alatt keletkező összesített monetáris jövedelem;

               c)

               a Kormányzótanácsnak az alapokmány 33. cikke szerinti határozatától függően a 2004. január 1-jétől2004. április 30-ig tartó időszak alatt keletkező összesített monetáris jövedelem.

         (5)   Amennyiben az EKB-nak az euróbankjegyekből származó, a 2004 első negyedévében befolyt, felosztott jövedelmének bármekkora részét vissza kell fizetni a (4) bekezdés alapján, valamint amennyiben az NKB-knak a 2004. január 1-jétől2004. április 30-ig tartó időszakban keletkező, összesített monetáris jövedelmét vissza kell utalni az EKB számára, a 2. és a 3. cikkben meghatározott fizetéseken kívül kompenzációs kifizetéseket is kell teljesíteni. Ilyen kifizetést teljesít az EKB számára minden olyan részt vevő NKB, amelynek a tőkejegyzésikulcs-súlya 2004. május 1-jén nő, illetve ilyen kifizetést teljesít az EKB minden olyan részt vevő NKB számára, amelynek tőkejegyzésikulcs-súlya 2004. május 1-jén csökken. A kompenzációs kifizetések összegét a következőképpen kell kiszámítani. Az EKB-nak az euróbankjegyekből származó, a 2004 első negyedévében befolyt, teljes mértékben visszafizetendő jövedelmét meg kell szorozni az egyes részt vevő NKB-k 2004. április 30-án, illetve 2004. december 31-étől alkalmazandó tőkejegyzésikulcs-súlyai közötti abszolút különbséggel, és e szorzat összegét el kell osztani 100-zal. A 2004. január 1-jétől2004. április 30-ig tartó időszak alatt befolyt, teljes mértékben visszautalandó monetáris jövedelmet meg kell szorozni az egyes részt vevő NKB-k 2004. április 30-án, illetve 2004. december 31-étől alkalmazandó tőkejegyzésikulcs-súlyai közötti abszolút különbséggel, és e szorzat összegét el kell osztani 100-zal. Az NKB-k összesített monetáris jövedelmével kapcsolatos kompenzációs kifizetések után kamatot kell fizetni 2005. január 1-jétől az ilyen kifizetések teljesítéséig.
   (6)   Az (5) bekezdésben meghatározott, az EKB-nak az euróbankjegyekből származó jövedelméhez kapcsolódó, kiegészítő kompenzációs kifizetéseket 2005. január 4-én kell teljesíteni. Az (5) bekezdésben meghatározott, az NKB-k összesített monetáris jövedelméhez kapcsolódó kiegészítő kompenzációs kifizetéseket a Kormányzótanács 2005 márciusában tartott, második ülését követő második munkanapon kell teljesíteni.
   5. cikk
   Általános rendelkezések
   (1)   A 2. cikk (5) bekezdése, a 3. cikk (4) bekezdése és a 4. cikk (5) bekezdése szerinti kamatokat napi szinten számítják a 360 napos számítási módszer alapján a KBER által a legutolsó fő refinanszírozási műveletében alkalmazott marginális kamatlábbal azonos kamatlábon.
   (2)   A 2. cikk (1), (2) és (5) bekezdése, a 3. cikk (3) és (4) bekezdése és a 4. cikk (5) és (6) bekezdése szerinti átutalások a transzeurópai automatizált valós idejű bruttó elszámolási expressz átutalási rendszeren (TARGET) keresztül külön-külön történnek.
   (3)   Az EKB és a (2) bekezdésben említett átutalásra köteles részt vevő NKB-k megfelelő időben kiadják az ilyen átutalások időben történő szabályszerű végrehajtásához szükséges utasításokat.
   6. cikk
   Záró rendelkezések
   Ez a határozat 2004. április 23-án lép hatályba.

      Kelt Frankfurt am Mainban, 2004. április 22-én.

            az EKB elnöke

         Jean-Claude TRICHET

      (1)  Lásd ennek a Hivatalos Lapnak az 5. oldalát.

      (2)  HL L 323., 2002.11.28., 49. o.

      (3)  HL L 337., 2001.12.20., 55. o. A legutóbb az EKB/2003/22 határozattal (HL L 9., 2004.1.15., 39. o.) módosított határozat.


title: 2010/362/: Az Európai Unió tagállamai kormányképviselőinek határozata ( 2010. június 23. ) a Törvényszék bíráinak kinevezéséről

text:
               30.6.2010

               HU

               Az Európai Unió Hivatalos Lapja

               L 163/41

         AZ EURÓPAI UNIÓ TAGÁLLAMAI KORMÁNYKÉPVISELŐINEK HATÁROZATA
   (2010. június 23.)
   a Törvényszék bíráinak kinevezéséről
   (2010/362/EU)
   AZ EURÓPAI UNIÓ TAGÁLLAMAINAK KORMÁNYKÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   mivel:

               (1)

               Josef AZIZI, Valeriu CIUCĂ, CZÚCZ Ottó, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Arjen W. H. MEIJ, Savvas S. PAPASAVVAS, Juraj SCHWARCZ, Mihalis VILARAS és Irena WISZNIEWSKA-BIAŁECKA, a Törvényszék bíráinak hivatali ideje 2010. augusztus 31-én lejár.

               (2)

               A tagállamok kormányai Josef AZIZI, CZÚCZ Ottó, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Savvas S. PAPASAVVAS, Juraj SCHWARCZ és Irena WISZNIEWSKA-BIAŁECKA törvényszéki bírák hivatali idejének megújítását javasolták. Az Európai Unió működéséről szóló szerződés 255. cikke által létrehozott bizottság véleményt nyilvánított a fent említett tizenegy bírának a bírói feladatoknak a Törvényszéknél történő ellátására való alkalmasságáról. Ezt követően CZÚCZ Ottó jelentkezése visszavonásra került.

               (3)

               Ezért a Törvényszék tíz bíráját ki kell nevezni a 2010. szeptember 1. és 2016. augusztus 31. közötti időszakra; a még betöltendő négy hely esetében a bírák kinevezésére egy későbbi időpontban kerül sor,

         ELFOGADTÁK EZT A HATÁROZATOT:
   Első cikk
   A 2010. szeptember 1-jétől2016. augusztus 31-ig tartó időszakra az alábbi személyeket a Törvényszék bíráivá nevezik ki:

               Josef AZIZI

               Franklin DEHOUSSE

               Sten FRIMODT NIELSEN

               Marc JAEGER

               Küllike JÜRIMÄE

               Heikki KANNINEN

               Eugénia MARTINS DE NAZARÉ RIBEIRO

               Savvas S. PAPASAVVAS

               Juraj SCHWARCZ

               Irena WISZNIEWSKA-BIAŁECKA

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2010. június 23-án.

            az elnök

         C. BASTARRECHE SAGÜÉS